Document ID: /roh_data/filtered/Billingualer_Corpus_interleaved-de-rm.jsonl.gz/76

This is a text translated from German to Rumantsch Grischun.
KVG-Revision geht an den Anliegen der Ostschweizer Kantone vorbei

Die Vorsteherinnen und Vorsteher der Gesundheits- und Sanitätsdepartemente der Ostschweizer Kantone lehnen die vom Eidgenössischen Departement des Innern vorgesehene Teilrevision des Bundesgesetzes über die Krankenversicherung (KVG) in der vorliegenden Form ab. Wichtige Mängel des KVG werden in der Vorlage nicht abgehandelt. Die angestrebte neue Regelung der Prämienverbilligung wird als unnötig beurteilt.

Anlässlich ihrer Tagung vom 4. Juni 1998 haben sich die Vorsteherinnen und Vorsteher der Gesundheits- und Sanitätsdepartemente der Ostschweizer Kantone mit der vom Eidgenössischen Departement des Innern angestrebten Teilrevision des KVG befasst. Die Teilrevision erstreckt sich vornehmlich auf den Bereich der Prämienverbilligung.

Die Ostschweizer Kantone lehnen die vorgesehene neue Fassung der Bestimmungen über die Prämienverbilligung im KVG aus folgenden Überlegungen ab:

Es ist wenig sinnvoll, bereits zwei Jahre nach Einführung der Prämienverbilligung den Kantonen neue Leitplanken zu setzen. Die Prämienverbilligungssysteme wurden in den Kantonen mit grossem Aufwand aufgebaut.

Die definitiven Ergebnisse der vom Bundesamt für Sozialversicherung in Auftrag gegebenen Wirkungsanalyse des neuen Prämienverbilligungssystems liegen noch nicht vor.

Der Vorwurf des ungenügenden Vollzuges der Prämienverbilligung ist unbegründet.

Die Vorschläge lassen einmal mehr den Bezug zur Praxis missen. Eine monatliche Ausrichtung der Prämienverbilligung an die Berechtigten aufgrund aktuellster Einkommens- und Vermögensverhältnisse ist nur mit einem unverhältnismässigen zusätzlichen Verwaltungsaufwand durchführbar. Bereits die Höhe des heutigen Verwaltungsaufwandes hat in einzelnen Kantonen zu Kritik geführt.

Wie das Eidgenössische Departement des Innern selbst einräumt, weist das KVG Mängel auf. Umso erstaunter sind die Vorsteherinnen und Vorsteher der Gesundheits- und Sanitätsdepartemente der Ostschweizer Kantone, dass die Mängel des KVG in der Revisionsvorlage nur rudimentär abgehandelt werden. Hauptmängel des KVG bilden die Regelung der Spitalfinanzierung und in diesem Zusammenhang auch das Verhältnis der Zusatzversicherung zur Grundversicherung. Verschiedene höchstrichterliche Entscheide haben aufgrund der unklaren Formulierungen wie auch der Lücken des KVG zu Ergebnissen geführt, die für die Kantone angesichts ihrer finanziellen Tragweite nicht akzeptabel sind. Aus der Sicht der Kantone ist die kurzfristige Neuregelung der Bestimmungen über die Spitalfinanzierung zwingend. Sie haben dies denn auch in ihren Vernehmlassungen an das Eidgenössische Departement des Innern klar zum Ausdruck gebracht.

Gremium: SDK Ost

Quelle: dt Justiz-, Polizei- und Sanitätsdepartement Graubünden

Data: 04.06.1998

La revisiun da la LAM n'ademplescha betg ils giavischs dals chantuns da la Svizra orientala

Las scheffas ed ils schefs dals departaments da sanitad e sanadad dals chantuns da la Svizra orientala refusan la revisiun parziala da la lescha federala davart l'assicuranza da malsauns (LAM) en la furma ch'il departament federal da l'intern ha previs. Tschertas mancanzas fitg impurtantas da la LAM na vegnan betg tractadas en il project. La nova regulaziun en mira per reducir las premias vegn resguardada sco nunnecessaria.

A chaschun da la dieta dals 4 da zercladur 1998 èn las scheffas ed ils schefs dals departaments da sanitad e sanadad dals chantuns da la Svizra orientala s'occupads cun la revisiun parziala da la LAM ch'il departament federal da l'intern ha prendì en mira. La revisiun parziala pertutga en emprima lingia la reducziun da las premias.

Ils chantuns da la Svizra orientala refusan la nova versiun previsa per las disposiziuns en la LAM davart la reducziun da las premias, e quai per ils suandants motivs:

I n'è betg raschunaivel da metter novs cunfins per ils chantuns gia dus onns suenter l'introducziun da la reducziun da las premias. Cun gronds custs èn vegnids creads sistems per reducir las premias en ils chantuns.

Ils resultats definitivs da l'analisa da l'efficacitad che l'uffizi federal per assicuranzas socialas ha incaricà n'èn betg anc avant maun.

La reproscha pertutgant l'execuziun insuffizienta da la reducziun da las premias n'è betg motivada.

Las propostas manchentan puspè ina giada la relaziun cun la pratica. In pajament per mais da la reducziun da las premias a las persunas ch'han il dretg d'ina reducziun sin fundament da las entradas e da la facultad po vegnir fatg mo cun custs supplementars sproporziunads per l'administraziun. Gia l'autezza dals custs actuals da l'administraziun ha provocà critica en singuls chantuns.

Sco ch'il departament federal da l'intern conceda sez, ha la LAM mancanzas. Tant pli smirvegliads èn ils schefs e las scheffas dals departaments da sanitad e sanadad dals chantuns da la Svizra orientala che las mancanzas vegnan strusch tractadas en il project da revisiun da la LAM. Las mancanzas pincipalas da la LAM èn la regulaziun davart la finanziaziun speziala ed en quest connex er la relaziun tranter l'assicuranza supplementara e l'assicuranza fundamentala. Pervi da las formulaziuns confusas e da las largias en la LAM han differentas sentenzias da derschaders suprems chaschunà resultats che n'èn betg acceptabels per ils chantuns, causa lur consequenzas finanzialas. Or da la vista dals chantuns è stringenta a curta vista ina regulaziun nova da las disposiziuns davart la finanziaziun dals ospitals. Ils chantuns da la Svizra orientala han exprimì quest giavisch cleramain er en lur posiziuns al departament federal da l'intern.

Gremi: CDS ost

Funtauna: rg departament da giustia, polizia e sanitad dal Grischun

Data: 04.06.1998